OpenLLM-France/wikimedia huggingface dataset:
# Pilota d'Or 1969

El premi Pilota d'Or 1969, atorgat al millor futbolista europeu de l'any, a criteri d'un panell de periodistes esportius d'arreu dels territoris membres de la UEFA, fou entregat al migcampista italià Gianni Rivera (AC Milan) el 23 de desembre de 1969. Hi havia 26 votants, procedents d'Àustria, Bèlgica, Bulgària, Txecoslovàquia, Dinamarca, Alemanya Oriental, Anglaterra, Finlàndia, França, Grècia, Hongria, Itàlia, Luxemburg, Països Baixos, Noruega, Polònia, Portugal, República d'Irlanda, Romania, Unió Soviètica , Espanya, Suècia, Suïssa, Turquia, Alemanya Occidental i Iugoslàvia. Rivera es va convertir en el segon italià a guanyar el premi, després d'Omar Sívori el 1961. També va ser el primer jugador del Milan a guanyar el trofeu.

## Classificació

| Posició | Nom | Club | Nacionalitat | Punts |
| 1 | Gianni Rivera | AC Milan | Itàlia | 83 |
| 2 | Gigi Riva | Cagliari Calcio | Itàlia | 79 |
| 3 | Gerd Müller | Bayern de Múnic | RFA | 38 |
| 4 | Johan Cruyff | AFC Ajax | Països Baixos | 30 |
| 4 | Ove Kindvall | Feyenoord | Suècia | 30 |
| 6 | George Best | Manchester United FC | Irlanda del Nord | 21 |
| 7 | Franz Beckenbauer | Bayern de Múnic | RFA | 18 |
| 8 | Pierino Prati | AC Milan | Itàlia | 17 |
| 9 | Petar Zhekov | CSKA Sofia | Bulgària | 14 |
| 10 | Jack Charlton | Leeds United FC | Anglaterra | 10 |
| 11 | Albert Shesternyov | CSKA Moscou | Unió Soviètica | 8 |
| 12 | Dragan Džajić | Estrella Roja de Belgrad | Iugoslàvia | 6 |
| 13 | Francis Lee | Manchester City FC | Anglaterra | 4 |
| 13 | Martin Peters | West Ham United FC | Anglaterra | 4 |
| 15 | Jozef Adamec | Spartak Trnava | Txecoslovàquia | 3 |
| 15 | Bobby Charlton | Manchester United FC | Anglaterra | 3 |
| 15 | Angelo Sormani | AC Milan | Itàlia | 3 |
| 18 | Ferenc Bene | Újpest FC | Hongria | 2 |
| 18 | Andrej Kvašňák | KRC Mechelen | Txecoslovàquia | 2 |
| 18 | Louis Pilot | Standard Liège | Luxemburg | 2 |
| 18 | Giorgos Sideris | Olympiakos FC | Grècia | 2 |
| 18 | Manuel Velázquez | Reial Madrid | Espanya | 2 |
| 23 | Billy Bremner | Leeds United FC | Escòcia | 1 |
| 23 | Kazimierz Deyna | Legia Varsòvia | Polònia | 1 |
| 23 | Mimis Domazos | Panathinaikos FC | Grècia | 1 |
| 23 | Gilbert Gress | VfB Stuttgart | França | 1 |
| 23 | Jimmy Johnstone | Celtic FC | Escòcia | 1 |
| 23 | Włodzimierz Lubański | Górnik Zabrze | Polònia | 1 |
| 23 | Vladimir Muntyan | FC Dinamo de Kíev | Unió Soviètica | 1 |
| 23 | Wilfried Van Moer | Standard Liège | Bèlgica | 1 |
| 23 | Ivo Viktor | Dukla Praga | Txecoslovàquia | 1 |

## Referències

* ↑ «1969 – Gianni Rivera». France Football, 08-12-2013. [Consulta: 31 març 2015].
* ↑ «European Footballer of the Year ("Ballon d'Or") 1969». RSSSF, 22-06-2005. Arxivat de l'original el 18 gener 2009. [Consulta: 31 març 2015].
* ↑ «European Footballer of the Year ("Ballon d'Or")». RSSSF, 21-01-2011. Arxivat de l'original el 16 gener 2009. [Consulta: 31 març 2015].

## Enllaços externs

* France Football Web oficial
# Ambivarets

* No s'ha de confondre amb Ambians.
Els ambivarets (llatí Ambivareti) eren un petit poble gal de la Gàl·lia, client dels puixants hedus, que els van agrupar dins de la coalició contra els romans l'any 52 aC. El seu territori dins de la regió dels hedus no està localitzat amb precisió.
Són coneguts per un esment de Juli Cèsar en els seus Comentaris a la guerra de les Gàl·lies, on apareixen al costat dels segusiaves, brannovices i blanovis, com a «vassalls» dels seus veïns els hedus. Hi ha un segon esment, en aquest mateix llibre, capítol 90, on Cèsar diu haver enviat entre els ambivarets una legió, comandada per Gai Antisti Regí. No s'han de confondre amb els ambivarits, que estaven a l'altre costat del Mosa

## Referències

* ↑ Juli Cèsar. De Bello Gallico, VII, 75, 2
* ↑ Juli Cèsar. De Bello Gallico, IV, 9
* ↑ Venceslas Kruta, Els Celtes, Histoire et Dictionnaire, ed. Robert Laffont, col. «Bouquins», París, 2000, ISBN 2-7028-6261-6
* ↑ John Haywood (intr. Barry Cunliffe, trad. Colette Stévanovitch), Atles historique des Celtes, ed. Autrement, París, 2002, ISBN 2-7467-0187-1
# Günther Oettinger

Günther Oettinger (nascut el 15 d'octubre de 1953 a Stuttgart, Alemanya) és un polític alemany de la Unió Demòcrata Cristiana (CDU). Des de 2005 fins a 2010 fou el ministre-president del land de Baden-Württemberg.
Oettinger ha estat Comissari Europeu d'Energia, durant la Comissió Barroso, entre 2010 i 2014. Després de les eleccions europees de 2014 fou Comissari Europeu de l'Agenda Digital de la Comissió Juncker, càrrec que va exercir fins al 31 de desembre del 2016 quan, després de la sortida de Kristalina Georgieva, va passar a exercir de comissari europeu de Programació Financera i Pressupostos.

## Referències

* ↑ «Oettinger wird Energiekommissar». EurActiv. [Consulta: 22 novembre 2014].
* ↑ «Günther Oettinger muss sich süffisanten Fragen Stellen». Süddeutsche Zeitung. [Consulta: 22 novembre 2014].
# Reality pornogràfic

El reality pornogràfic és un gènere propi dins de les pel·lícules del cinema per a adults on les escenes representades, generalment filmades en cinéma vérité, configuren i precedeixen les trobades sexuals.
Aquestes escenes poden tenir al càmera involucrant-se directament en el sexe (com en les escenes de sexe gonzo o POV) o simplement filmar altres persones mantenint relacions sexuals. El gènere es presenta com a «parelles reals que tenen sexe real». També s'ha descrit com a «porno professionalment creat que busca emular l'estil de la pornografia amateur». Alguns estudis cinematogràfics que l'usen són Naughty America, Brazzers i Mofos.
La seva popularitat va créixer significativament a partir de l'any 2005. Alguns exemples importants d'aquest gènere són Girls Gone Wild i Girls Who Like Girls Series. El treball del cineasta Bruce Seven ha estat titllat de reality pornogràfic a causa de la manca de guions i per fer que els actors interpretin naturalment el seu propi personatge.
Per a complir amb els requisits de la indústria per a les proves de malalties de transmissió sexual (MTS), la gran majoria dels realitys pornogràfics implica actors i actrius professionals que es fan passar pels «aficionats».
Una altra variant de reality pronogràfic consisteix en parelles normals que són filmades per cineastes, en aquest cas l'única distinció òbvia respecte de la pornografia amateur és la major qualitat de producció, filmació i edició. Amb el desenvolupament de les noves tecnologies i la realitat virtual, aquests àmbits també s'han anat endinsant en el subgènere del reality pornogràfic.

## Referències

* 1 2 Kick, Russ (2005): Everything You Know about Sex Is Wrong: The Disinformation Guide to the Extremes of Human Sexuality. Disinformation Company.
* ↑ Robert Clyde Allen, Annette Hill (2004): The television studies reader. Routledge.
* ↑ «Info "Girls Who Like Girls Series"». adultfilmdatabase. [Consulta: 15 abril 2018].
* ↑ Anthony Petkovich (2002): The X Factory: Inside the American Hardcore Film Industry. Critical Vision.
* ↑ Jan Jagodzinski (2004): Youth fantasies: the perverse landscape of the media. Palgrave Macmillan.
* ↑ «Are those things fake?». The San Francisco Bay Guardian. Arxivat de l'original el 4 de març de 2016. [Consulta: 15 abril 2018].
* ↑ Espinosa, Francisco Miguel «'The Sex Factor', el 'reality' que busca a la estrella del porno definitiva». El País [Madrid], 26-05-2016. ISSN: 1134-6582.
* ↑ «Con la realidad virtual no volverás a ver el porno de la misma forma». El Mundo. [Consulta: 15 abril 2018].
* ↑ «Si tu sueño es tener sexo con un personaje virtual, este dispositivo cumplirá tu fantasía». Xataka. [Consulta: 15 abril 2018].
# Sant Climent de l'Espunyola

Sant Climent de l'Espunyola és l'església parroquial de l'Espunyola (Berguedà) inclosa a l'Inventari del Patrimoni Arquitectònic de Catalunya.

## Situació

Està situada a llevant del nucli de l'Espunyola i s'hi accedeix des de la carretera C-26 (de Solsona a Berga). Al km. 134,4 (42° 03′ 13″ N, 1° 46′ 51″ E﻿ / ﻿42.053654°N,1.780787°E﻿ / 42.053654; 1.780787) es pren la pista de la dreta (senyalitzada "Camí de Sant Climent"). Immediatament es troba un encreuament on cal anar per l'esquerra seguint l'indicador "Sant Climent" i "Rectoria" fins a l'església. Per la dreta es fa cap a la masia dels Quatre Vents.

## Descripció

Església romànica d'una sola nau de planta rectangular amb murs força gruixuts amb un absis semicircular obert a llevant amb una obertura al centre, actualment tapiada. No hi ha cap tipus d'ornament exterior, amb el parament irregular. Aquest, a més, mostra diferències depenent de la zona, prova que l'edifici es reforma fins a tres vegades. Als peus trobem un campanar de secció quadrada. La façana és austera, únicament destaca la portada, un arc de mig punt adovellat i a sobre seu, un òcul. La coberta és a dues aigües.

## Història

Les primeres notícies d'Espunyola daten del segle x. El 900 el bisbe Nantigis d'Urgell consagrà l'església de Sant Salvador de Mata, dins del terme de l'Espunyola. El 24 de juny de 950, la comtessa Adelaida, filla dels comtes de Barcelona, donà l'alou de l'Espunyola al monestir de Sant Joan de les Abadesses. L'alou comprenia el castell, l'església parroquial, les terres i camps de la seva demarcació: primerament advocada a Sant Nicolau, més tard adoptà el nom de Climent, al prendre la titularitat a l'església del castell, passat ja el segle xvi. Les modificacions del segle xviii afectaren l'interior, que fou enguixat, a l'annexió de dues capelles laterals, una sagristia, la rectoria i la façana amb campanar, al segle xix.

## Referències

* ↑ «Sant Climent de l'Espunyola». Parròquies. Bisbat de Solsona. Arxivat de l'original el 31 de desembre 2015. [Consulta: 21 setembre 2015].
* 1 2 «Sant Climent de l'Espunyola». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].
# Gorgo de Lesbos

Gorgo (grec antic: Γοργώ, llatí: Gorgo) fou una poeta lírica de Lesbos contemporània i rival de Safo, a la qual fins i tot va atacar en els seus poemes. Safo va tenir conflictives relacions amb altres poetes líriques del seu temps.

## Referències

* ↑ Gorgo a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 285
# La Fontana de Xercavins

La Fontana de Xercavins és una obra de Cerdanyola del Vallès (Vallès Occidental) inclosa a l'Inventari del Patrimoni Arquitectònic de Catalunya. El 2019 l'edifici està desaparegut i al seu lloc hi ha un bloc de pisos nou.

## Descripció

Edifici aïllat, envoltat de jardí, situat al carrer de Sant Francesc. És un habitatge unifamiliar que consta de planta baixa i un pis, amb coberta de teula a dues vessants que té pendents molt pronunciats. La part central de la façana presenta un cos avançat que a la planta baixa forma un porxo i al pis una petita tribuna amb teulada. La porta d'accés i la finestra del pis són d'arcs molt rebaixats.

## Història

La torre fou construïda vers l'any 1920 en estil noucentista. Va ser una residència geriàtrica i un restaurant.

## Referències

* 1 2 «La Fontana de Xercavins». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 2 abril 2019].
# Pilota d'Or 1964

El premi Pilota d'Or 1964, atorgat al millor futbolista europeu de l'any, a criteri d'un panell de periodistes esportius d'arreu dels territoris membres de la UEFA, fou entregat a Denis Law del Manchester United FC, el primer escocès en rebre'l.

## Classificació

| Posició | Nom | Club | Nacionalitat | Punts |
| 1 | Denis Law | Manchester United FC | Escòcia | 61 |
| 2 | Luis Suárez | Inter de Milà | Espanya | 43 |
| 3 | Amancio | Reial Madrid | Espanya | 38 |
| 4 | Eusébio | SL Benfica | Portugal | 31 |
| 5 | Paul Van Himst | RSC Anderlecht | Bèlgica | 28 |
| 6 | Jimmy Greaves | Tottenham Hotspur FC | Anglaterra | 19 |
| 7 | Mario Corso | Inter de Milà | Itàlia | 17 |
| 8 | Lev Iaixin | Dynamo Moscow | USSR | 15 |
| 9 | Gianni Rivera | AC Milan | Itàlia | 14 |
| 10 | Valery Voronin | Torpedo Moscow | USSR | 11 |
| 11 | Ferenc Bene | Újpest FC | Hongria | 6 |
| 11 | Karl-Heinz Schnellinger | Mantova AS Roma | RFA | 6 |
| 13 | Jean Nicolay | Standard Liège | Bèlgica | 5 |
| 14 | Helmut Haller | Bologna | RFA | 4 |
| 15 | José Torres | SL Benfica | Portugal | 3 |
| 16 | Flórián Albert | Ferencvárosi TC | Hongria | 2 |
| 16 | José Altafini | AC Milan | Itàlia | 2 |
| 16 | Coen Moulijn | Feyenoord | Països Baixos | 2 |
| 19 | Néstor Combin | Olympique de Lió Juventus FC | França | 1 |
| 19 | Giacinto Facchetti | Inter de Milà | Itàlia | 1 |
| 19 | Ole Madsen | HIK | Dinamarca | 1 |
| 19 | Sandro Mazzola | Inter de Milà | Itàlia | 1 |
| 19 | Bobby Moore | West Ham United FC | Anglaterra | 1 |
| 19 | Jef Jurion | RSC Anderlecht | Bèlgica | 1 |
| 19 | Omar Sívori | Juventus FC | Itàlia | 1 |
| 19 | Klaus Urbanczyk | Chemie Halle | RDA | 1 |

## Referències

* RSSSF.com

## Enllaços externs

* France Football Web oficial
# Grantia kempfi

Grantia kempfi és una espècie d'esponja calcària, marina i amb espícules formades per carbonat de calci. L'esponja pertany al gènere Grantia i a la família Grantiidae. El nom científic de l'espècie va ser publicat per primera vegada el 1976 per Radovan Borojevic i Solange Peixinho.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Grantia kempfi Borojevic & Peixinho, 1976. Accessed through: World Register of Marine Species at: http://www.marinespecies.org/aphia.php?p=taxdetails&id=164251 on 2021-04-21
# Karyn Kusama

Karyn Kusama (Brooklyn; 21 de març de 1968) és una directora de cinema i guionista estatunidenca.

## Carrera

Es va graduar a l'escola de cinema de la Universitat de Nova York, amb la seva primera producció Girlfight va guanyar el premi a la millor direcció, així com el premi del gran jurat (compartit amb You Can Count on Me de Kenneth Lonergan) al Sundance Film Festival de 2000. Va realitzar una versió cinematogràfica d'Aeon Flux, protagonitzada per Charlize Theron. Va dirigir la comèdia de terror Jennifer's Body, escrita per Diablo Cody i protagonitzada per Megan Fox.
La invitació, una obra aclamada per la crítica, va guanyar el Premi a la Millor Pel·lícula en el Festival de Sitges, l'any 2015. Es va estrenar el 2016 i fou protagonitzada per Logan Marshall Green i Emayatsy Corinealdi. En aquesta pel·lícula, Karyn Kusama mostra un món fosc, on, desconfiar d'allò que és conegut i seguir l'instint animal de supervivència, pot ser l'única cosa important.

## Filmografia
### Directora

* Sleeping Beauties (1991, curtmetratge, també guionista)
* Girlfight (2000, també guionista)
* Aeon Flux (2005. Ha estat doblada al català.)
* Jennifer's Body (2009)
* Speechless (2013, curtmetratge)
* La invitació (2016. Ha estat doblada al català.)
* Her Only Living Son (2017, curtmetratge, també guionista)
* Destroyer: Una dona ferida (2018. Hi ha versió subtitulada en català.)

## Televisió

| Any | Sèrie | Episodis |
| 2007 | The L Word | "Little Boy Blue" |
| 2014–2017 | Halt and Catch Fire | "High Plains Hardware" / "Working for the Clampdown" / "The Threshold" / "Ten of Swords" |
| 2015 | Chicago Fire | "Forgiving, Relentless, Unconditional" |
| 2015–2016 | The Man in the High Castle | "End of the World" / "Land O' Smiles" |
| 2016 | Casual | "Such Good Friends" / "Big Green Egg" |
| 2016 | Masters of Sex | "Night and Day" |
| 2016–2017 | Billions | "Quality of Life" / "Golden Frog Time" |
| 2020 | The Outsider | "The One About The Yiddish Vampire" |
| 2021 | The Mysterious Benedict Society | "The Art of Conveyance and Round-Trippery" |
| 2021 | Yellowjackets | "Pilot" (també productora executiva) |

## Premis i distincions

* Premi de la Joventut, pel·lícula estrangera: Festival Internacional de Cinema de Cannes.
* Premi a la millor pel·lícula: XLVIII Festival Internacional de Cinema Fantàstic de Catalunya.

## Referències

* ↑ Articulo en Metrotimes (anglès)
* 1 2 3 «Director KUSAMA, KARYN a l'ésAdir». Corporació Catalana de Mitjans Audiovisuals. [Consulta: 6 maig 2022].
* ↑ Error: hi ha arxiuurl o arxiudata, però calen tots dos paràmetres.«Awards 2000: All Awards». festival-cannes.fr. Arxivat de l'original el 3 de gener de 2015.
# Sant Climent de la Torre de Foix

Sant Climent de la Torre de Foix és una església del municipi de Guardiola de Berguedà (Berguedà) inclosa en l'Inventari del Patrimoni Arquitectònic de Catalunya.

## Descripció

És una església romànica d'una sola nau rematada amb un absis de quart d'esfera. L'església tenia volta de pedra però actualment està destruïda i parcialment coberta de vegetació. L'absis més estret que la nau és introduïda per un arc triomfal adovellat, amb una petita finestra de doble esqueixada. La porta primitiva de l'església era al mur de migjorn, tapada posteriorment, se n'obrí una de nova al mur frontal que dona a ponent. Tenia una porta de ferramenta romànica que ha desaparegut a finals del segle xx, anant a una col·lecció particular. L'única ornamentació de tot el conjunt és al mur exterior de l'absis, amb una banda de dents de serra. El campanar d'espadanya de dues obertures és al mur frontal. El parament és completament de carreus de pedra dispostas en fileres i la coberta, de pissarra.

## Història

Consagrada el 1040 pel bisbe Eriball de la Seu d'Urgell, segons consta en l'arxiu del monestir de Sant Llorenç prop Bagà. A partir del s. XV comença la família Foix, provinents de la veïna casa de la torre de Foix. L'església és, però, obra del s. XI i mai fou parròquia.
L'edifici va patir una degradació considerable en els últims decennis del s. XX. La vegetació que ja cobria part del mur de tramuntana havia envaït l'església i la volta es va ensorrar pràcticament en la seva totalitat; fet que dificultava fins i tot l'accés al recinte. El maig de 2017 la Diputació de Barcelona va finalitzar els treballs de restauració de la volta de la nau i la coberta de l'església.

## Referències

* 1 2 3 «Sant Climent de la Torre de Foix». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r desembre 2015].
* ↑ «Finalitza la restauració de l'església de Sant Climent de Torre de Foix a Guardiola». [Consulta: 25 octubre 2017].
# Gorbatka

Gorbatka (en rus: Горбатка) és un poble del krai de Primórie, a l'Extrem Orient de Rússia, que en el cens del 2010 tenia 318 habitants.
# Santa Ana (Califòrnia)

Santa Ana és una ciutat ubicada al Comtat d'Orange a l'estat de Califòrnia, Estats Units d'Amèrica, de 339.555 habitants i amb una densitat de poc més de 4.800 per km². Santa Ana és la ciutat més poblada del seu comtat i la 53a del país.

## Ciutats agermanades

* Santa Ana (El Salvador), El Salvador

## Enllaços externs

* Pàgina Oficial de Santa Ana (anglès)
# Bulbul tricolor

El bulbul tricolor (Pycnonotus tricolor; syn: Pycnonotus barbatus tricolor) és una espècie d'ocell de la família dels picnonòtids (Pycnonotidae). Habita zones amb arbres i ciutats de la major part del centre, est i sud-est de l'Àfrica subsahariana. El seu estat de conservació es considera no evaluat.

## Taxonomia

Segons la llista mundial d'ocells del Congrés Ornitològic Internacional (versió 13.2, juliol 2023) aquest tàxon tindria la categoria d'espècie. Tanmateix, altres obres taxonòmiques, com el Handook of the Birds of the World i la quarta versió de la BirdLife International Checklist of the birds of the world (Desembre 2019), el consideren una subespècie del bulbul comú (P. barbatus tricolor).

## Referències

* 1 2 3 «Bulbuls» (en anglès). IOC World Bird List Version 13.2. International Ornithologists' Union, 01-07-2023. [Consulta: 2 novembre 2023].
* 1 2 3 del Hoyo, Josep. All the birds of the world (en anglès). Barcelona: Lynx editions, 2020, p. 621. ISBN 978-84-16728-37-4.
# Ventolra

Ventolra és una masia situada al municipi de Navès, a la comarca catalana del Solsonès.
# Alhaji Momodo Njie

Alhaji Momodo Njie (Banjul, 30 de març de 1948 - Dakar, 19 de juliol de 2020), conegut com a Biri Biri, fou un futbolista gambià de la dècada de 1970.
Jugava d'extrem dret. Destacà com a jugador del Sevilla FC durant cinc temporades, i del Herfølge Boldklub a Dinamarca.
També fou jugador de la selecció de Gàmbia.
El grup d'animació del Sevilla Biris Norte rep el nom en honor seu.

## Referències

* 1 2 Barrie, Mohamed Fajah «Biri Biri: Gambia's 'greatest'». BBC Sport, 23-05-2005.
* ↑ «Fallece Biri Biri, leyenda del Sevilla FC» (en castellà). El Desmarque.
* ↑ Alhaji Momodo Njie a BDFutbol
* ↑ Alhaji Momodo Njie a National-Football-Teams.com (anglès)
# Os sesamoide

En anatomia, un os sesamoide és un os incrustat dins d'un tendó. Deriva de la paraula llatina sesamum ("llavor de sèsam"), a causa de la petita mida de la majoria dels sesamoides. Poden formar-se en resposta a les estrabades, però solen estar presents com a variant normal. La ròtula és l'os sesamoide més gran del cos. Els sesamoides actuen com les politges, proporcionant una superfície llisa perquè els tendons es llisquin, augmentant la capacitat del tendó de transmetre forces musculars.
La calcificació de l'os sesamoide és una de les característiques importants de la creixement puberal, que és anterior en les dones que en els homes. L'absència d'os sesamoides indica un retard en arribar a la pubertat.

## Localitzacions

Els ossos sesamoides es poden trobar a les articulacions de tot el cos, inclosos:
* Al genoll: la ròtula (dins del tendó del quàdriceps). Es tracta de l'os sesamoide més gran.
* A la mà: se solen trobar dos ossos sesamoides a les porcions distals del primer os metacarpià (dins dels tendons de l'adductor del polze i del cubital anterior). També hi ha comunament un os sesamoide en porcions distals del segon os metacarpià.
* Al canell: el pisiforme del canell és un os sesamoide (dins del tendó del flexor carpi ulnaris). Comença a ossificar-se en nens de 9 a 12 anys.
* Al peu: el primer os metatarsià sol tenir dos ossos sesamoides en la seva connexió amb el dit gros (tots dos dins del tendó del flexor curt del dit gros del peu). Un es troba al costat lateral del primer metatars i l'altra a la part medial. En algunes persones, només es troba un sol sesamoide al primer os metatarsià.

## Referències

* 1 2 «Sesamoid Injuries». aofas.org. Arxivat de l'original el 2016-08-19. [Consulta: 25 setembre 2019].
* 1 2 Saladin, Kenneth S. Anatomy and Physiology. 6th. Nova York: McGraw Hill, 2012, p. 234. ISBN 978-0-07-337825-1.
* ↑ White, Tim D. Human Osteology. 2a edició. San Diego: Academic Press, 2000, p. 199, 205. ISBN 978-0-12-746612-5.
* ↑ Saladin, Kenneth S. Anatomy and Physiology. 6th. Nova York: McGraw Hill, 2012, p. 263. ISBN 978-0-07-337825-1.
* ↑ White, Tim D. Human Osteology. 2a edició. San Diego: Academic Press, 2000, p. 257–261. ISBN 978-0-12-746612-5.
# Santa Ana (Canelones)

Santa Ana és un balneari del sud de l'Uruguai ubicat al departament de Canelones. Forma part de la Costa de Oro.

## Geografia

Santa Ana es troba al sud-est del departament de Canelones, al sector 8. Al sud té platges sobre el Riu de la Plata; a l'est limita amb Balneario Argentino, i a l'oest amb el balneari d'El Galeón.
El balneari s'ubica al km 75 de la Ruta Interbalneària.

## Població

D'acord amb les dades del cens de 2004, Santa Ana tenia una població aproximada de 173 habitants.
| Any | Població |
| 1963 | - |
| 1975 | 75 |
| 1985 | 87 |
| 1996 | 143 |
| 2004 | 173 |
| 2011 | 273 |
Font: Institut Nacional d'Estadística de l'Uruguai

## Referències

* ↑ Dades estadístiques de l'Institut Nacional d'Estadística de l'Uruguai (INE) – Cens de 2004 Arxivat 2011-07-21 a Wayback Machine., consultat el 19 d'abril de 2011
* ↑ Dades estadístiques de l'Institut Nacional d'Estadística de l'Uruguai 1963–1996 Arxivat 2013-06-05 a Wayback Machine. (DOC)

## Enllaços externs

* Mapa de Santa Ana (PDF; 116 kB)